Призренска лига је упутила меморандум Берлинском конгресу којим се од великих сила тражи признање националног идентитета Албанаца и аутономије Албаније унутар Османског царства. Уз акцију кроз меморандуме, Призренска лига је послала и делегацију под вођством Абдул-беја Фрашерија и Мехмета Али Врионија у Беч, Берлин, Париз, Лондон и Рим. Циљ делегације био је да објашњава и брани ставове меморандума Призренске лиге. Међутим, Берлински конгрес је игнорисао меморандум Лиге, а немачки канцелар Ото фон Бизмарк је чак заузео став да албанска нација не постоји. Албанској делегацији није дозвољено да учествује на Берлинском конгресу. Територије насељене Албанцима су третиране као део Османског царства, а Албанци као његови грађани.